COMUNA MĂDÂRJAC, JUDEȚUL IAȘI


Anexa nr. 4 la P.H.C.L. nr. 18
CAIET DE SARCINI –CADRU

privind aprobarea scoaterii la licitaţie publică în vederea  concesionării cabinetelor medicale  din cadrul Dispensar uman din Comuna Mădârjac, județul Iași
                              - 2026 -
                                                          Comuna Mădârjac
Informații generale privind concedentul:

Comuna Mădârjac, cu sediul în loc.Mădârjac, strada Libertății, nr. 46, cod fiscal 4540470, tel: 0232/724921 , fax 0232/724921, E-mail: primariamadarjac@yahoo.com
Cadrul legal
- Ordonanţa  de urgenţă nr. 57 din 3 iulie 2019 privind Codul administrativ

Forma licitatiei

Licitaţia se va desfăşura în conformitate cu prevederile Ordonanţa  de urgenţă nr. 57 din 3 iulie 2019 privind Codul administrativ și a Hotărârii nr. 884 din 3 iunie 2004 (*actualizata*) privind concesionarea unor spatii cu destinaţia de cabinete medicale.
Forma licitaţiei aleasă de către proprietarul Comuna Mădârjac este licitaţie publică deschisă, în conformitate cu prevederile Ordonanţa  de urgenţă nr. 57 din 3 iulie 2019 privind Codul administrativ

Procedura de licitație:

Aceste acte se vor depune la registratura Primăriei  Madarjac până la data de                , ora 1500, odată cu cererea de participare .

       Locul, data și ora de desfășurare: 

Licitaţia publică deschisă  se va ţine în Sala de sedinta a Primariei Madarjac în data de        , ora 1000.

În vederea participării la licitație participantul trebuie să achite:

   - garanția de participare la licitație va fi în sumă de 10% din valoarea totală  a redevenţei pentru primul an, pentru imobilul pentru care solicită participarea la licitaţie,  respectiv Cladire Dispensar Uman Madarjac Sat Madarjac Comuna Madarjac Judetul Iasi
- Contravaloarea caietului de sarcini aferent licitației în sumă de 10 lei;
Pot depune oferte persoane fizice române sau străine care îndeplinesc condiţiile de eligibilitate.
CAP.I. OBIECTUL LICITAŢIEI

Licitația este organizată în vederea concesionarii cabinetelor medicale din Cladire Dispensar Uman Madarjac Sat Madarjac Comuna Madarjac Judetul Iasi,dotat cu unitate de dentara.
 Cabinetele medicale care face obiectul licitaţiei sunt proprietate privată a Comunei Madarjac  conform H.C.L. nr. 53/27.11.2025.
        
Imobilele menţionate mai sus, prezentate în Anexa 1 la prezentul Caiet de Sarcini, vor fi utilizate doar în scopul desfăşurării de activităţi medicale, potrivit Hotarârii nr. 884 din 3 iunie 2004 (*actualizata*) privind concesionarea unor spatii cu destinaţia de cabinete medicale
 MOTIVAŢIA LICITAŢIEI

        Pentru  concesionarea cabinetelor medicale din Cladire Dispensar Uman Madarjac Sat Madarjac Comuna Madarjac Judetul Iasi va fi organizată licitaţie publică .
         Motivele de ordin legislativ, economic, financiar şi social care impun concesionarea unor bunuri – imobile (cabinete medicale) din proprietate privata a Comunei Madarjac, prin licitaţie publică deschisă sunt următoarele:

     Având în vedere  prevederile:
-    art. 129, alin. (2), lit. c) din Ordonanţa  de urgenţă nr. 57 din 3 iulie 2019 privind Codul administrativ, ”privind administrarea  domeniului public si privat al comunei, orasului sau municipiului”,  potrivit alin (6) ”Consiliile locale hotărăsc vânzarea, darea în administrare, concesionarea, darea în folosință gratuită sau inchirierea bunurilor proprietate privată a comunei, oraşului sau municipiului, după caz, în condițiile legii” ;
- art. 139 alin. (2)  lit. g) din Ordonanţa  de urgenţă nr. 57 din 3 iulie 2019 privind Codul administrative,”hotărăsc privind administrarea patrimoniului” ;
- Hotărârii nr. 884 din 3 iunie 2004 (*actualizata*) privind concesionarea unor spatii cu destinaţia de cabinete medicale;
- exploatarea eficientă a bunurilor – imobile (cabinete medicale);

- dezvoltarea echilibrată şi durabilă a oraşului;

- cresterea veniturilor la bugetul local, atragerea de fonduri suplimentare;

- evitarea degradării factorilor de mediu.

    Concesionarul va trebui să asigure o folosire cât mai judicioasă a cabinetului medical, cu respectarea prevederilor legale în vigoare de protejare a mediului.
    Concesionarul poartă întreaga responsabilitate pentru respectarea prevederilor legale în domeniul protecţiei mediului şi P.S.I.
Cap.II. CONDIŢIILE LICITAŢIEI PRIVIND CONCESIONAREA

      
Cabinetele medicale proprietate privata a Comunei Madarjac, se concesionează  doar în scopul desfăşurării de activităţi medicale .
Este interzisă subconcesionarea și/sau cesiunea totală sau parțială, în vreun fel și/sau în orice formă, a contractului de concesiune și/sau a folosinței, sub orice formă, a bunului ce face obiectul concesiunii.

    
În cazul în care cabinetul medical nu va fi folosit conform prevederilor prezentului caiet de sarcini, contractul de concesiune se desfiinţează de drept, fără a mai fi necesară punerea în întârziere fără nici o altă formalitate prealabilă şi intervenţia instanţei de judecată.

          La încetarea contractului de concesionare, indiferent de motivul încetării, concesionarul va preda concedentului bunul de retur, respectiv bunul imobil identificat la alin. 1 din Cap. I., liber de orice sarcini.

Procedura de licitație:

Aceste acte se vor depune la registratura  Comunei Madarjac până la data de             , ora 1500, odată cu cererea de participare .

       Locul, data și ora de desfășurare: 

Licitaţia publică deschisă  se va ţine în Sala de sedinta a primariei în data de            , ora 1000.


În vederea participării la licitație participantul trebuie să platească:

         
- garanția de participare la licitație va fi în sumă de 10% din valoarea totală a redevenţei pentru primul an,  pentru imobilul pentru care solicită participarea la licitaţie, respectiv cabinetelor medicale din Cladire Dispensar Uman Madarjac Sat Madarjac Comuna Madarjac Judetul Iasi 

              - Contravaloarea caietului de sarcini aferent licitației în sumă de 10 lei;
Nicio oferta nu va fi luata in considerare daca nu va fi însoţită de garanţia de participare. Garanţia de participare se constituie prin depunerea la casieria autorităţii contractante, în cuantumul precizat, pâna la data şi perioada prevăzută în documentaţia de atribuire.

Garanţia de participare se pierde de către ofertantul declarat câştigător daca acesta îşi retrage oferta în perioada de valabilitate a acesteia sau dacă acesta refuză să semneze contractul în perioada de valabilitate a ofertei.

Garanţia de participare se restituie ofertanţilor declaraţi necâştigători dupa semnarea contractului cu ofertantul a cărui ofertă a fost declarată câştigatoare, dar nu mai târziu de 15 zile lucrătoare de la data desfăşurării licitației publice.

Orice persoană interesată are dreptul de a solicita şi de a obţine documentaţia de atribuire.

           
Concedentul va publica anunţul de licitație în Monitorul Oficial al României partea a VI-a,  într-un cotidian de circulaţie naţională şi într-unul de circulaţie locală, pe site-ul Primariei Madarjac www.primariamadarjac. De asemenea, anunțul de licitație va fi afișat la avizierul Primariei Madarjac 

         
Anuntul de licitație se trimite spre publicare cu cel puţin 20 de zile calendaristice înainte de data- limită pentru depunerea ofertelor. Concedentul va asigura obţinerea documentaţiei de atribuire de către orice persoana interesată care înaintează o solicitare în acest sens.

 Punerea la dispoziţie, oricărei persoane interesate care a înaintat o solicitare în acest sens, a unui exemplar din documentaţia de atribuire se va face pe suport hârtie, contra cost (10 lei/exemplar caiet sarcini/persoană interesată).

 Orice persoană interesată are dreptul de a solicita clarificări privind documentaţia de atribuire. 

 Concedentul va răspunde, în mod clar, complet şi fără ambiguităţi, la orice clarificare solicitată, într-o perioadă care nu va depăşi 5 zile lucrătoare de la primirea unei astfel de solicitări.

Concedentul va transmite răspunsurile însoţite de întrebările aferente către toate persoanele interesate care au obţinut documentaţia de atribuire, luând măsuri pentru a nu dezvălui identitatea celui care a solicitat clarificarea respectivă.

           Concedentul va transmite răspunsul la orice clarificare cu cel puţin 5 zile lucrătoare înainte de data limita pentru depunerea ofertelor.

În cazul în care solicitarea de clarificare nu a fost transmisă în timp util, punând astfel concedentul de a respecta termenul prevăzut la alineatul anterior, acesta din urma are totuşi obligaţia de a răspunde la solicitarea de clarificare în măsura în care în perioada necesară pentru elaborarea şi transmiterea răspunsului face posibilă primirea acestuia de către persoanele interesate înainte de data limita de depunere a ofertelor.
ELEMENTE DE PREŢ

        Prețul de pornire a licitației organizate în vederea concesionării cabinetelor medicale identificat la art. 1 din prezenta hotărâre se va stabili în conformitate cu prevederile a Raportelor de evaluare înregistrate cu nr. 2478/14.08.2025 întocmite de membru corporativ ANEVAR - S.C. VALOAREA AZI SRL,  ce  au fost întocmite în conformitate şi pe baza Standardelor  Internaţionale de Evaluare şi metodologia recomandată de  A.N.E.V.A.R.,  de   la  194 lei/mp/an. 
Prețul de pornire a licitației pentru unitatea dentara va incepe de la  958.64 lei/luna conform referatului compartimentului contabilitate.
     Pentru suprafaţa ce reprezinta cotă indiviză  spaţii comune și cotă indiviză teren  redevenţa va fi la acelaşi nivel cu redevenţa aferentă spaţiului medical rezultată în urma licitaţiei . 
     Plata  concesionării se va face anual, poate fi plătită anticipat pentru întregul an – la începutul anului – sau în două rate egale, pînă la datele de 31 martie şi 30 septembrie inclusiv, la casieria Biroului de Impozite şi Taxe Locale din cadrul Primăriei Madarjac  sau prin virament în contul deschis la Trezoreria Targu Frumos
       Redevența anuală va fi indexată conform ratei inflaţiei .

        Pentru neplata la termen a sumelor datorate din derularea contractului de concesiune se percep majorări de întârziere în procent de 1% din cuantumul obligaţiilor principale neachitate în termen, calculate pentru fiecare lună sau fracţiune de lună, începând cu ziua imediat următoare  termenului de scadenţă şi până la stingerea integrală a obligațiilor principale datorate.
        În cazul în care se constată întarzieri mai mari de 6 luni la plata redevenței, atunci contractul de concesiune se reziliază de plin drept fără a fi necesară vreo altă formalitate și/sau intervenția instanțelor judecătoresti (pact comisoriu expres).

Câştigător al licitaţiei va fi desemnat ofertantul care oferă redevența cea mai mare.

          
Procedura de licitatie se poate desfăşura numai dacă în  urma publicării anunţului de licitaţie au fost depuse cel puţin 2 oferte valabile.

            În cazul in care în urma publicării anunţului de licitaţie nu au fost depuse cel puţin 2 oferte valabile, concedentul este obligat să anuleze procedura şi să organizeze o nouă licitaţie.

În cazul în organizării unei noi licitaţii , procedura este valabilă în situaţia în care a fost depusă cel puţin o ofertă valabilă.
       
Contractul de concesiune se încheie numai după împlinirea unui termen de 20 de zile calendaristice de la data realizării comunicărilor. 
Nesemnarea de către adjudecatar a contractului de concesiune în termenul stabilit duce la pierderea dreptului de a beneficia de concesiune şi la pierderea garanţiei de participare, iar imobilul va fi disponibilizat pentru a fi scos ulterior la licitaţie.

Neacceptarea caietului de sarcini şi a criteriilor de atribuire duce la excluderea ofertantului din procedura de atribuire.

Orice participant la procedura de licitaţie are dreptul de a formula contestaţie împotriva hotărârilor comisiei de evaluare.

         
Contestația se depune, sub sancţiunea decăderii, în termen de 3 zile de la comunicarea oricărei hotărâri a comisiei de evaluare sau a rezultatului procedurii de atribuire.

Procedura de atribuire se suspendă pe perioada soluţionării contestaţiei.

Toti ofertanţii implicaţi în procedura de atribuire vor fi anuntaţi în scris în ziua primirii contestaţiei.

Contestaţia se soluţionează de concedent în termen de 5 zile lucrătoare de la data primirii acesteia.

Soluţia dată în urma contestaţiei se comunică tuturor participanţilor la procedura de atribuire.

Hotărârea luată de concedent ca urmare a analizei contestaţiei poate fi atacată de cei interesaţi potrivit normelor de drept. 

            În cazul respingerii contestaţiei, procedura de atribuire se finalizează prin încheierea contractului.

În cazul în care contestaţia este admisă, concedentul, indiferent de motive, va anula procedura de atribuire aflată în curs, urmând a se organiza o noua licitaţie.
 Cap. III. CONDIȚII GENERALE ALE CONCESIUNII

1.Obiectul concesiunii

Licitația este organizată în vederea concesionarii cabinetelor medicale din Cladire Dispensar Uman  Madarjac Sat Madarjac Comuna Madarjac Judetul Iasi
         
Cabinetele medicale care fac obiectul licitaţiei sunt proprietate privata a Comunei Madarjac conform H.C.L. nr. 53/27.11.2025, înregistrate în inventarul bunurilor din domeniul  privat al Comunei Madarjac.Cabinetele medicale care fac obiectul licitaţiei  deţin mijloace fixe - unitate denatara .
           Spaţiile concesionate vor fi utilizate doar în scopul desfăşurării de activităţi medicale . 

2. DURATA CONCESIONĂRII 

             Durata concesionării cabinetelor medicale  identificate la alin. 1 din Cap. I., este de 15 ani de la data semnării contractului de concesiune, cu posibilitatea încetării anticipate a valabilității contractului în cazul în care interesul public național sau local o va impune.
             La expirarea termenului stabilit prin prezentul contract, acesta se  poate prelungi  prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani.

 Se interzice concesionarului subconcesionarea, închirierea, comodatarea,  în tot sau in parte, unei terte personae, a spatiilor care fac obiectul contractului de concesiune.


Schimbarea destinaţiei spaţiilor  medicale dupa concesionare atrage rezilierea de drept a contractului de concesiune.

Cap. IV. INSTRUCŢIUNI PRIVIND MODUL DE ELABORARE ŞI PREZENTARE A OFERTELOR
1. Elaborarea şi prezentarea ofertelor

Ofertantul are obligaţia de a elabora oferta în conformitate cu prevederile documentaţiei de atribuire.

          
Oferta are caracter obligatoriu, din punct de vedere al conţinutului, pe toată perioada de valabilitate stabilită de concedent.

Perioada de valabilitate a ofertei este de 60 zile, calculate de la data deschiderii ofertelor.

Oferta se depune la sediul Comunei Madarjac, pâna la data limită precizată în anunţul procedurii de licitaţie. Ofertele vor fi depuse direct la secretariatul Primăriei Madarjac, nefiind acceptate ofertele transmise prin scrisoare recomandată și/sau prin curier și/sau în altă modalitate decât depunere directă.

           Riscurile legate de transmiterea ofertei, inclusiv forţa majoră, cad în sarcina persoanei interesate.

Oferta depusă la o altă adresă a concedentului decât cea stabilita sau după expirarea datei limită pentru depunere se returnează nedeschisă.

Conţinutul ofertelor trebuie să rămânâ confidenţial pâna la data stabilită pentru deschiderea acestora, concedentul urmând a lua cunoştinţă de conţinutul respectivelor oferte numai după această dată.

Ofertele se redactează în limba română.

Ofertanţii depun ofertele lor într-un plic sigilat, unul exterior și unul interior, care se înregistrează, în ordinea primirii lor , în  “Registrul Oferte”, precizându-se data şi ora depunerii.
Documentele necesare şi obligatorii participării la licitaţie publică sunt:

A. pentru persoane juridice:

(1) copii de pe Certificatul de Înmatriculare eliberat de Oficiul Registrului Comerţului, de pe Actul Constitutiv, inclusiv de pe toate actele adiţionale relevante şi de pe Certificatul de Înregistrare Fiscală, documentele Cabinetului medical Individual (după caz) din care să rezulte ca autorizaţi, ce desfăşoară activităţi medicale;

(2) dovada privind achitarea obligaţiilor fiscale, prin prezentarea unui certificat de atestare fiscală, eliberat de Biroul Impozite Taxe Locale şi A.N.A.F. – Direcţia Generală a Finanţelor Publice, ambele în original;
(3) declaraţia reprezentantului legal al persoanei juridice, din care să rezulte că societatea nu se află în reorganizare judiciară sau faliment;

(4) acte doveditoare privind intrarea în posesia caietului de sarcini (documentaţiei de atribuire) și taxa de participare,  respectiv chitanţa sau ordinul de plată care atestă achitarea lor, în copie;

(5) acte doveditoare, respectiv chitanţa sau ordinal de plată care atestă achitarea contravalorii garanţiei de participare, în copie ;
(6) procură pentru persoanele împuternicite să participe la licitaţie( Formularul nr.2)  ;

(7) cerere tip de participare la licitaţie ( Formularul nr.1) ;
(8) scrisoare de transmitere a documentelor de participare la licitație – OPIS ;
(9) acte doveditoare privind calitățile și capacitatea ofertantului ( diplome, certificate, atestate, autorizaţii, etc.)

(10) Formularul nr.3  - Informaţii generale

(11) Formularul nr.4  - Formular de ofertă

(12) Declaraţie pe propria răspundere- în formă autentică (notarială), din care să rezulte că în cazul adjudecării licitaţiei, în calitate de concesionar, va executa lucrări de amenajare a imobilului pe cheltuiala proprie, potrivit destinaţiei acestuia, conform standardelor în vigoare, fără prezenţii de recuperare a sumelor cheltuite în acest sens

B. pentru persoane fizice:

(1) copie de pe actul de identitate  ;

(2) copie de pe autorizaţia de liberă practică eliberată de autoritatea competentă sau de pe actul legal de constituire, după caz  ;

(3) dovada privind achitarea obligaţiilor fiscale, prin prezentarea unui certificat de atestare fiscală, eliberat de Biroul Impozite Taxe Locale şi A.N.A.F. – Direcţia Generală a Finanţelor Publice, ambele în original;
(4) acte doveditoare privind intrarea în posesia caietului de sarcini (documentaţiei de atribuire), taxa de participare,  respectiv chitanţa sau ordinul de plată care atestă achitarea lor, în copie;

(5) acte doveditoare, respective chitanţa sau ordinul de plată care atestă achitarea contravalorii garanţiei de participare, în copie ;

(6) procură legalizată de la Notar public, pentru persoanele fizice participante la licitaţie reprezentate de mandatari ;

(7) declaraţie  din care să rezulte că persoana fizică nu se află în reorganizare judiciară sau faliment ;

(8)  scrisoare de înaintare  ( formularul nr.1)

(9) scrisoare de transmitere a documentelor de participare la licitație – OPIS

(10) acte doveditoare privind calitățile și capacitatea ofertantului ( diplome, certificate, atestate, autorizaţii, etc.)

(11) Formularul nr.3  - Informaţii generale

(12) Formularul nr.4  - Formular de ofertă

(13) Declaraţie pe propria răspundere- în formă autentică (notarială), din care să rezulte că în cazul adjudecării licitaţiei, în calitate de concesionar, va executa lucrări de amenajare a imobilului pe cheltuiala proprie, potrivit destinaţiei acestuia, conform standardelor în vigoare, fără prezenţii de recuperare a sumelor cheltuite în acest sens

Pe plicul exterior se va indica obiectul concesiunii  pentru care este depusă oferta.
Plicul exterior va trebui să conţină:

a) Scrisoare de transmitere a documentelor de participare la licitație – OPIS;

b) O fişă cu informaţii privind ofertantul, însoţită de copia cărţii de identitate şi o declaraţie de participare, semnată de ofertant, fără îngroşări, ştersături sau modificări.

c) O fişă cu informaţii privind ofertantul persoană juridică, însoţită de copia certificatului de înregistrare, de copia cărţii de identitate a reprezentantului legal, de un certificat constatator (original) emis de ORC cu toate datele de identificare ale persoanei juridice, o declaraţie de participare, semnată şi stampilată de ofertant, fără îngroşări, ştersături sau modificări, pentru ofertanții, precum și de copii după orice alte acte din care să rezulte autorizarea persoanei juridice pentru desfășurarea activităților propuse în imobilul care face obiectul licitației și al concesionării.

d) Acte doveditoare privind calitățile și capacitatea ofertantului ( diplome, certificate, atestate, autorizaţii, etc.)

e)  Acte doveditoare privind intrarea in posesie a caietului de sarcini.

f) Dovada achitării garanţiei de participare la licitație ( prin depunerea sumei în numerar la casieria Primaria Comunei Madarjac) sau ordinul de plată care atestă achitarea contravalorii garanţiei de participare
g) Certificat fiscal valabil la data deschiderii ofertelor, privind achitarea la zi a tuturor taxelor la bugetul local, precum și la bugetul de stat.

h) Cazier fiscal eliberat pe numele persoanei fizice ofertant sau pe numele persoanei juridice ofertant și pe numele reprezentanților legali persoane fizice,

           Cuantumul garanţiei de participare va fi  în suma de 10 %   din valoarea totală a redevenţei pentru primul an a imobilului pentru care solicită participarea la licitaţie.
          
Plicul interior va conţine Formularul de ofertă –Formularul nr.4.

Pe acesta se înscriu numele sau denumirea ofertantului, precum şi domiciliul sau sediul social al acestuia, dupa caz.

Plicurile sigilate se predau comisiei de evaluare în ziua fixată, pentru deschiderea lor.

Fiecare exemplar al ofertei trebuie să fie semnat de catre ofertant.

       NOTĂ: Daca un ofertant participă la licitarea mai multor spații, este obligatoriu să faca dovada constituirii garanției de participare pentru fiecare spațiu medical .

2. CRITERII DE CALIFICARE ŞI SELECŢIE 

          Criteriile de calificare sunt urmatoarele:

· Certificat fiscal valabil la data deschiderii ofertelor, privind achitarea la zi a tuturor taxelor la bugetul local, precum și la bugetul de stat, respectiv lipsa datoriilor la bugetul de stat si la bugetul local.

· Cazier fiscal,

· Ofertantul trebuie sa aiba in cadrul obiectelor de activitate aprobat activitate medicală- în vederea desfăşurări de  activităţi medicale  (documente/autorizații de funcționare eliberate de autoritățile competente din care să rezulte ca are ca obiect de activitate furnizarea de serviciii medicale în specialitatea ………………….)

·  Sa nu aiba datorii la bugetul de stat si la bugetul local.
3. CRITERII DE ATRIBUIRE A OFERTEI CÂŞTIGĂTOARE

Pentru determinarea ofertei câştigătoare, comisia de evaluare aplică criteriile de atribuire prevăzute în documentaţia de atribuire - Nivelul redevenţei: 100 puncte 
Cap. V. LICITAŢIA
Pentru desfăşurarea procedurii licitaţiei este obligatorie depunerea a cel puțin 2 oferte valabile. 

            Plicurile, închise şi sigilate, se predau comisiei de evaluare la data fixată pentru deschiderea lor, prevăzută în anunţul de licitaţie.

Dupa deschiderea plicurilor exterioare în şedinţa publică, comisia de evaluare elimină ofertele care nu conţin totalitatea documentelor şi a datelor solicitate.

           Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin 2 oferte să îndeplineasca condiţiile cerute.

După analizarea conţinutului plicului exterior, secretarul comisiei de evaluare întocmeşte procesul verbal în care se va menţiona rezultatul analizei.

          
Deschiderea plicurilor interioare se face numai după semnarea procesului verbal de către toţi membrii comisiei de evaluare şi de către ofertanţii prezenţi.

        
Sunt considerate oferte valabile ofertele care îndeplinesc criteriile de selecţie şi calificare prevăzute mai sus.  


           În urma analizării ofertelor de către comisia de evaluare, pe baza criteriilor de calificare şi selecţie, secretarul acesteia întocmeşte un proces verbal în care menţionează ofertele valabile, ofertele care nu îndeplinesc criteriile de calificare şi selecţie şi motivele excluderii acestora din urmă de la procedura de atribuire.

        
Procesul verbal se semnează de către toţi membrii comisiei de evaluare. 

În baza procesului verbal, comisia de evaluare întocmeşte, în termen de 1 zi lucrătoare, un raport pe care îl transmite Primarului Comunei Madarjac.

       
În termen de 3 zile lucrătoare de la primirea raportului comisiei de evaluare, concedentul informează, în scris, cu confirmare de primire, ofertanţii ale căror oferte au fost excluse, indicând  motivele excluderii.

Raportul prevăzut se depune la dosarul concesiunii.

Pe parcursul procedurii de licitaţie, comisia de evaluare poate propune concedentului solicitarea oricăror clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.

          
În termen de 3 zile lucrătoare de la primirea propunerii comisiei de evaluare concedentul o transmite ofertanţilor vizaţi. Ofertanţii trebuie sa răspundă la solicitarea concedentului în termen de 3 zile lucrătoare de la primirea acesteia.
Determinarea ofertei câştigătoare
Pentru determinarea ofertei câstigatoare, comisia de evaluare aplică criteriul de atribuire, respectiv redevența cea mai mare.

Pe baza evaluarii ofertelor de către comisia de evaluare, în temeiul criteriului de atribuire, secretarul acesteia întocmeşte procesul verbal, care trebuie semnat de către toţi membrii comisiei.

         Anunţul de atribuire se afişează la sediul concedentului și pe site-ul Primăriei Comunei Madarjac 

Cap.VI. 

1. Încheierea contractului de concesiune

Contractul de concesiune se încheie în maxim 30 zile de la data adjudecării, conform modelului cadru.

       
Contractul de concesiune cuprinde clauzele prevăzute în caietul de sarcini şi clauzele convenite de părţile contractante, în completarea celor din caietul de sarcini, fără a contraveni obiectivelor concesiunii prevăzute în caietul de sarcini.

Contractul de concesiune va fi încheiat în limba romana, în 2 exemplare, câte unul pentru fiecare parte.

În termen de cel mult 90 de zile de la data încheierii contractului de concesiune, concesionarul este obligat să depună, cu titlu de garanţie, suma rezultată din aplicarea procentului de 50% asupra obligaţiei de plată datorată concedentului cu titlu de redevenţă pentru primul an întreg de activitate.
În cazul în care ofertantul declarat câştigător refuză încheierea contractului, procedura de atribuire se anulează, iar concedentul reia procedura, în condiţiile legii, studiul de oportunitate păstrandu-şi valabilitatea.
2. Efectele contractului de concesiune

A) Drepturile şi obligaţiile concesionarului

        
Concesionarul are dreptul de a exploata în mod direct, pe riscul şi pe răspunderea sa, imobilul care face obiectul contractului de concesiune.

         
Concesionarul are dreptul de a folosi şi de a culege fructele bunului care face obiectul concesiunii, potrivit naturii bunului şi obiectivelor stabilite de părţi prin contractul de concesiune.


Concesionarul este obligat să asigure exploatarea eficace în regim de continuitate si de permanenţă a imobilului ce face obiectul concesiunii.

          
Concesionarul este obligat să plătească redevenţa la termenele stipulate.

          
Concesionarul este obligat să achite contravaloarea utilităţilor (apă curentă, energie electrică, salubritate, etc.).

           Concesionarul are obligaţia de a restitui bunul concesionat după expirarea contractului de concesiune, în deplină proprietate, liber de orice sarcină, inclusiv investiţiile realizate și care au devenit imobile prin destinație și/sau încorporare (conform art. 537 și 538 Cod civil), cel puţin în condiţiile în care a fost preluat, în caz contrar urmând să suporte contravaloarea daunelor produse.

          
Concesionarul poate investi în bunul imobil concesionat sau poate realiza lucrări de modernizare a acestuia numai cu acordul concedentului. 

         
La încetarea contractului de concesiune din alte cauze decât prin ajungere la termen, excluzând forta majoră şi cazul fortuit, concesionarul este obligat să asigure continuitatea exploatării bunului proprietate privată- Cabinet medical, în condiţiile stipulate în contract, până la preluarea acesteia de către concedent.

         În cazul în care concesionarul sesizează existenţa sau posibilitatea existenţei unei cauze de natură să conducă la imposibilitatea exploatării bunului, va notifica de îndată acest fapt concedentului, în vederea luării măsurilor ce se impun pentru asigurarea continuităţii exploatării bunului.

B) Drepturile si obligaţiile concedentului

Concedentul are dreptul să inspecteze bunul imobil concesionat, să verifice stadiul de realizare a investiţiilor, verificând respectarea obligaţiilor asumate de concesionar.

Verificarea se va efectua numai cu notificarea prealabilă a concesionarului transmisă cu cel putin 48 ore înaintea verificării.

          
Concedentul este obligat să nu îl tulbure pe concesionar în exerciţiul drepturilor rezultate din contractul de concesiune.

          
Concedentul nu are dreptul să modifice în mod unilateral contractul de concesiune, în afară de cazurile prevăzute expres de lege si de contract.

          
Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului, dacă are cunoştinţă despre aceasta.
3. Modificarea contractului

Concedentul poate modifica unilateral partea reglementară a contractului de concesiune, cu notificarea prealabilă a concesionarului, din motive excepţionale legate de interesul naţional sau local, după caz.

          
În caz de dezacord între concedent şi concesionar cu privire la valoarea despăgubirii, aceasta va fi stabilită de instanţa judecatorească competentă.

         
Dezacordul dintre concedent şi concesionar cu privire la despăgubiri nu poate să constituie un temei pentru concesionar care sa conducă la sustragerea de la obligaţiile sale contractuale.

4. Încetarea contractului de concesiune

Contractul de concesiune încetează în următoarele situaţii:

        a) la expirarea duratei stabilite în contractul de concesiune, dacă părţile nu convin în scris prelungirea acestuia, în condiţiile legii;

       b) în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului;

       c) în cazul nerespectării obligaţiilor contractuale de către concesionar, prin rezilierea unilaterală de către concedent, cu plata unei despăgubiri în sarcina concesionarului;

      d) în cazul nerespectării obligaţiilor contractuale de către concedent, prin rezilierea unilaterală a contractului de către concesionar, cu plata de despăgubiri în sarcina concedentului;

      e) la dispariţia, dintr-o cauză de forţă majoră, a bunului concesionat sau în cazul imposibilitătii obiective a concesionarului de a-l exploata, prin renunţare, fără plata unei despăgubiri;

      f) concesionarul poate denunţa unilateral contractul de concesiune pentru motive personale, notificând concedentul cu 60 de zile înainte de data denunţării;

      g) în cazul în care titularul concesiunii nu respectă destinaţia pentru care a încheiat contractul de concesiune;

      h) schimbarea destinaţiei imobilului (cabinet medical), dupa concesionare, fără acordul expres și prealabil al concedentului, atrage rezilierea de drept a contractului de concesiune;

j) in cazul in care titularul spaţiului -  nu mai desfasoara activitatea medicala 

Concesionarul are obligaţia de a restitui bunul concesionat la expirarea contractului de concesiune, cel putin in condiţiile în care a fost preluat, în caz contrar urmând să suporte contravaloarea daunelor produse.

Cap. VII. RĂSPUNDEREA CONTRACTUALĂ
         
Nerespectarea de catre părţile contractate a obligaţiilor cuprinse în prezentul contract de concesiune atrage răspunderea contractuală a părţii în culpă.

 Cap. VIII. FORŢA MAJORĂ

Nici una dintre părţile contractante nu răspunde de neexecutarea la termen şi/sau de executarea în mod necorespunzător, total sau parţial, a oricărei obligaţii care îi revine în baza contractului de concesiune, dacă neexecutarea sau executarea necorespunzătoare a obligaţiei respective a fost cauzată de forţa majoră, astfel cum este definită  în lege.
Partea care invocă forţa majoră este obligată să notifice celeilalte părţi, în termen de 10 zile de la producerea evenimentului, şi să ia toate măsurile posibile în vederea limitării consecinţelor lui.

Dacă în termen de 30 de zile de la producere evenimentul respectiv nu încetează, părţile au dreptul să îşi notifice încetarea de plin drept a prezentului contract de concesiune fără ca vreuna dintre ele să pretindă daune – interese.

Cap. XI. NOTIFICĂRI

În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în contractul de concesiune.

În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor pe această confirmare.

Dacă notificarea se trimite prin telex sau prin fax, ea se consideră primită în prima zi lucrătoare dupa cea în care a fost expediată.

Notificările verbale nu se iau in considerare.
Cap. X. INSTRUCŢIUNI PRIVIND MODUL DE UTILIZAREA CĂILOR DE ATAC
LITIGII

Soluţionarea litigiilor apărute în legatură cu atribuirea, încheierea, executarea, modificarea şi încetarea contractului de concesiune, precum şi a celor privind acordarea de despăgubiri se realizează potrivit prevederilor Legii contenciosului administrativ nr. 554/2004, cu modificările ulterioare.

Acţiunea în justiţie se introduce la secţia de contencios administrativ a tribunalului în a cărui jurisdicţie se află sediul concedentului.

Împotriva hotărârii tribunalului se poate declara recurs la secţia de contencios administrativ a Curţii de apel, conform prevederilor legale.

Nu vor participa la licitaţie persoanele juridice sau persoanele fizice care: 

· au fost adjudecatarii unei licitaţii anterioare şi nu au încheiat contractul câștigat cu Primaria Madarjac.

· au datorii bugetare faţă de Primăria Madarjac.

· au datorii la bugetul de stat.

· Sunt în stare de insolvență, faliment sau lichidare.
IMPORTANT

                    PREZENTUL CAIET DE SARCINI SE CONSTITUIE ANEXĂ  LA CONTRACTUL DE CONCESIUNE, ÎNCHEIAT ÎNTRE COMUNA MADARJAC ŞI CÂŞTIGĂTORUL IMOBILULUI ( CABINET MEDICAL) SCOS LA LICITAŢIE.  

Primar,
Dan Ghebuta

Secretar General,

Stan Alexandra Ionela

Contabilitate

Ungureanu Alexandru

